Diari Oficial de la Generalitat Valenciana


Sumari del DOGV 8609, del 08-08-2019 (2019/8018)

RESOLUCIÓ d'1 d'agost de 2019, del director de l'Agència Valenciana de Foment i Garantia Agrària, per la qual es modifica l'import global màxim de la convocatòria d'ajudes a la destil·lació de subproductes de vinificació de la campanya 2018-2019.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8609

Data del DOGV
:   08-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8018


Data del document
:   01-08-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ d'1 d'agost de 2019, del director de l'Agència Valenciana de Foment i Garantia Agrària, per la qual es modifica l'import global màxim de la convocatòria d'ajudes a la destil·lació de subproductes de vinificació de la campanya 2018-2019. [2019/8018]  
De conformitat amb el que es disposa en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en l'article 77.4.3, últim punt, de la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat, i en atenció a les competències establides en l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet la present resolució.  
Per Resolució de 22 de novembre de 2018, del director de l'Agència Valenciana de Foment i Garantia Agrària, es van convocar ajudes a la destil·lació de subproductes, campanya 2018-2019, per un import global màxim d'1.000.000 euros (DOGV 8443, 13 de desembre).  
  
Durant la campanya 2018-2019 les entregues de subproductes de vinificació amb ajuda de les destil·leries autoritzades de la Comunitat Valenciana han sigut superiors a les de campanyes anteriors. En concret, s'han entregat 898.419,00 hectograus de brises, que suposen un import d'ajuda de 988.260,90 euros, i 205.260,00 hectograus de pòsits amb un import d'ajuda de 102.630,00 euros.  
Pel que s'ha exposat anteriorment, i tenint en compte que l'import total de l'ajuda sol·licitada és d'1.090.890,90 euros, cal incrementar en 90.890,90 euros l'import global màxim fixat de l'ajuda a la destil·lació de subproductes de vinificació per a la campanya 2018-2019.  
  
D'acord amb el que s'estableix en l'article 28 de la Llei 5/1983, de 30 de desembre, del Consell (segons la redacció donada per la Llei 12/2007); en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en l'article 13.1 del Decret 123/2006, de 8 de setembre, pel qual s'aprova l'Estatut de l'Agència Valenciana de Foment i Garantia Agrària, resolc:  
  
Article únic  
L'import global màxim de l'ajuda a la destil·lació de subproductes de vinificació de la campanya 2018-2019 queda fixat en 1.090.890,90 euros, que es finançarà al 100 % a càrrec del Fons Europeu Agrícola de Garantia (FEAGA), a través de l'Agència Valenciana de Foment i Garantia Agrària, a càrrec de la línia pressupostària SE830000 del capítol IV del pressupost de despeses de l'Agència, tenint en compte l'assignació de fons que corresponga a la Comunitat Valenciana, una vegada establida pel FEGA l'ajuda definitiva d'acord amb el que s'estableix en el punt 4 de l'article 58 del Reial decret 1363/2018.  
  
  
València, 1 d'agost de 2019.- El director de l'Agència Valenciana de Foment i Garantia Agrària: Francisco Rodríguez Mulero.